František Šulc (1978)

František Šulc (* 13. december 1978, Trnava) je bývalý slovenský hádzanársky reprezentant, ktorý hrával na poste spojky. Bol hráčom nemeckého klubu HSG Düsseldorf, od leta 2010 pôsobil v maďarskom klube SC Pick Szeged. Jeho otec František bol tiež hádzanárom.

Hral na Majstrovstvách Európy 2008 v Nórsku, na Majstrovstvách sveta 2009 v Chorvátsku a na Majstrovstvách sveta 2011 vo Švédsku. V sezóne 2011/12  
strelil za Szegedín v hádzanárskej lige majstrov 69 gólov, čím sa stal 12. najlepším strelcom celej Ligy majstrov, sezónu predtým skončil na 18. mieste s 61 strelenými gólmi. 

 Referencie 

Kategória:Slovenskí hádzanári
Kategória:Hráči Majstrovstiev Európy v hádzanej mužov
Kategória:Hráči Majstrovstiev sveta v hádzanej mužov 2009
Kategória:Osobnosti z Trnavy